EkBass/fiwiki-20250220-pages-articles huggingface dataset:
Irja Grönholm

Irja Grönholm (s. 1951 Eberswalde, Saksan demokraattinen tasavalta) on virolainen kääntäjä. Grönholm on virolais-ruotsalaista syntyperää. Hänen vanhempansa muuttivat Saksaan vuonna 1941. Hän kasvoi kaksikieliseksi (viro, saksa), ja opinnot päätettyään hän päätti 1984 hyödyntää kielitaitoaan.Irja Grönholm, Reise Know How, viitattu 3.3.2018 Grönholm opiskeli 1970–1974 biologiaa Greifswaldin yliopistossa ja suoritti loppututkinnon. Hän työskenteli 1974–1984 tutkijana Akademie der Wissenschaften der DDR in Berlin, ja on ollut vuodesta 1984 virolaisen kirjallisuuden vapaa kääntäjä. Hän on saksantanut kaunokirjallisuutta, näytelmiä, lastenkirjoja ja tietokirjoja. Grönholm on saksantanut muun muassa Jaan Krossin, Maimu Bergin, Mati Untin, Eeva Parkin, Mari Saatin proosaa ja Jaan Tätten, Merle Karusoon, Peeter Jalakasin, Tiit Ojasoon näytelmiä sekä näytelmiä Teater NO99:lle. Vuosina 1990–2004 hän toimi julkaisussa Zeitschrift Estonia (myöhemmin Zeitschrift für estnische Literatur und Kultur). Hän on julkaissut runsaasti tekstejä antologioissa ja kirjallisuuslehdissä. Hän on julkaissut teokset Estonia 2006 ja Estonia 2007, Jahrbücher estnischer Literatur ja on osallistunut elokuvien, radio-ohjelmien tekemiseen ja kokousten ja tapahtumien järjestämiseen. Grönholm oli 2010 Eeva Parkin teoksen Lõks lõpmatuses (Falle, unendlich) saksannoksesta Brücke Berlin Preis -palkinnon ehdokkaana (lyhyt lista) ==Teokset== * Estnisch – Wort für Wort, Kauderwelsch Buch, ISBN 978-3-89416-806-3 * AusspracheTrainer Estnisch (Audio-CD), Kauderwelsch AusspracheTrainer und Audio, ISBN 978-3-8317-6164-7 ==Palkinnot ja tunnustukset== * 1991 VironkirjailijaliitonVia estica -palkinto * 2008 ja 2009 Eesti Kultuurkapital -säätiön palkinto. == Lähteet == ==Aiheesta muualla== * Irja Grönholmin kotisivu Luokka:Saksalaiset kirjailijat Luokka:Virolaiset kirjailijat Luokka:Virolaiset kielenkääntäjät Luokka:Vuonna 1951 syntyneet Luokka:Elävät henkilöt
Sir-Air

Sir-Air Oy oli 1970-luvulla ja 1980-luvulla Helsingissä toiminut suomalainen lentoyhtiö joka harjoitti liikelentoja, ilmakuvauksia ja lentotaksitoimintaa. Yhtiöllä oli myös reittiliikennettä Helsingistä Mikkelin kautta Joroisiin 1971–1973 6-8 paikkaisilla koneilla. Yhtiö liikennöi tämän lisäksi keväästä 1970 alkaen Helsingistä Kauhavalle.Sir-Air timetable 1970-71, Airline Timetable ImagesSir-Air, Flightforum.fi 22.3.2013 Yhtiön perustaja oli Risto Etelämäki ja yhtiön nimi tuli perustajan etunimen alkukirjaimista käännetyssä järjestyksessä. Yhtiön logona oli siivekäs knallihattu. Sir-Air menetti vuonna 1982 ansiotoimilupansa, syynä tähän olivat lento- ja huoltotoiminnan puutteet. Ilmailu 45(1982) : 1, s. 14-16, viite Finnassa == Yhtiön koneita == * OH-BNA Britten-Norman BN-2 Islander 1970–1971 * OH-BNB * OH-BNC * OH-CDP Cessna Super Skymaster 1970–1971, tuhoutui 21. joulukuuta 1971 lähestyessään lumisateessa Helsinki-Vantaan lentoasemaa, koneen lentäjä Sulevi Tienhaara kuoli * OH-MIS Mitsubishi Mu-2B-36 1980– * OH-PIE Piper PA-23 Aztec "Ruma vallesmanni" 1970–1972 * OH-PNB Piper PA-31 Navajo "Rannanjärvi" 1970–1983 * OH-PNC Piper PA-31 Navajo 1971–1975 * OH-PNG Piper PA-31 Navajo 1972–1982 * OH-PNJ Piper PA-23 Aztec 1974–1983 * OH-PNS Piper PA-31T Cheyenne * OH-PNT Piper PA-31T Cheyenne 1975–1980 OH-PNT Helsinki-Vantaan lentoasemalla syyskuussa 1978, www.airliners.net * OH-SIR Lockheed L-18-56 Lodestar 1979–1985 Kuva Sir-Airin Lockheed Lodestar koneesta vuodelta 1981 == Lähteet == Luokka:Entiset suomalaiset lentoyhtiöt Luokka:Mikkelin liikenne Luokka:Kauhavan liikenne Luokka:Varkauden liikenne
Viro talviolympialaisissa 1936

Viro osallistui Garmisch-Partenkirchenin talviolympialaisiin vuonna 1936 viiden urheilijan joukkueella. Maan urheilijat osallistuivat pikaluisteluun, taitoluisteluun, maastohiihtoon ja alppihiihtoon. Maan lipunkantajana avajaisissa toimi Johannes Raudava-Rosenfeldt, vaikka hän ei osallistunut mihinkään kilpailutapahtumaan. Viro ei saavuttanut kisoista mitalia. == Joukkue == === Alppihiihto === *Karin Peckert-Forsmann - Naisten alppiyhdistetty === Maastohiihto === *Vello Kaaristo - Miesten 18 ja 50 kilometrin hiihto === Pikaluistelu === *Aleksander Mitt - Miesten 500, 1 500, 5 000 ja 10 000 metrin pikaluistelu === Taitoluistelu === *Eduard Hiiop - Pariluistelu *Helene Michelson - Pariluistelu == Lähteet == Luokka:Viro olympialaisissa Luokka:Valtiot talviolympialaisissa 1936
Nadifa Mohamed

Nadifa Mohamed (s. 1981 Hargeisa, Somalia) on somalialais-brittiläinen kirjailija. Hän muutti perheensä kanssa Lontooseen vuonna 1986. Heidän oli tarkoitus palata Somaliaan, mutta Somaliassa syttyi sisällissota vuonna 1988, ja he jäivät pysyvästi Isoon-Britanniaan. Mohamed opiskeli Oxfordin yliopistossa historiaa ja valtiotiedettä. Mohamadin esikoisteos Black Mamba Boy julkaistiin vuonna 2009. ==Teokset== * Black Mamba Boy (2009) * * The Fortune Men (2021) ==Palkinnot ja tunnustukset== * 2010: Betty Trask Award (Black Mamba Boy) * 2013: Valinta Grantan "Best of Young British Novelists" -listalle * 2014: Valinta Africa39-listalle (Listalle valittiin 39 lupaavinta alle 40-vuotiasta kirjailijaa Saharan eteläpuolisesta Afrikasta.) * 2014: Somerset Maugham Award (The Orchard of Lost Souls) ==Lähteet== Luokka:Brittiläiset kirjailijat Luokka:Somalialaiset kirjailijat Luokka:Vuonna 1981 syntyneet Luokka:Elävät henkilöt
Karjulanjoen valuma-alue

Karjulanjoen valuma-alue (vesistöaluetunnus 35.36) on Näsijärven–Ruoveden alueessa sijaitseva toisen jakovaiheen valuma-alue, jonka pinta-ala on 137,98 neliökilometriä. Alueen järvisyys on 6,19 %. Vesistön valuma-alueen alarajana on Näsijärven Vankavesi, jossa reitin vedet tulevat seuraavaksi Näsijärven alueelle (35.31). Kolmannen jakovaiheen alueita ovat seuraavat yhdeksän aluetta tai valuma-aluetta : * Mäkelänjärven–Alainenjärven alue (35.361) * Kuusijärven–Haukkajoen alue (35.362) * Haukkajärven alue (35.363) * Jänisojan valuma-alue (35.364) * Mustajoen valuma-alue (35.365) * Niemijärven valuma- alue (35.366) * Myllyojan valuma-alue (35.367) * Rontanojan valuma-alue (35.368) * Kalliojärvien valuma-alue (35.369) == Lähteet == === Viitteet === *
Evol Intent

Evol Intent on yhdysvaltalainen drum and bass -yhtye, joka perustettiin vuonna 2000. Yhtye koostuu The Enemystä (Ashley Jones), Knickistä (Nick Weiller) ja Gigantorista (Mike Diasio). Trio on julkaissut useita singlejä heidän omalla levy-yhtiöllään Evol Intent Recordings kuin myös Dieselboyn Human Imprint- ja Barcode Recordings -levy-yhtiöillä. Evol Intent julkaisi esikoisalbuminsa Era of Diversion vuonna 2008. ==Diskografia== ===Albumit ja EP:t=== *Era of Diversion (2008) *Cruise Control EP (2011) *Animal EP (2013) *Under the Radar EP (2014) *REVOLT EP (2016) ==Lähteet== Luokka:Yhdysvaltalaiset drum and bass -yhtyeet Luokka:Yhdysvaltalaiset elektronisen musiikin yhtyeet Luokka:Yhdysvaltalaiset hip hop -yhtyeet
Era of Diversion

Era of Diversion on yhdysvaltalaisen drum and bass -trion Evol Intentin esikoisalbumi. Albumi julkaistiin 4. maaliskuuta 2008. ==Kappaleet== # The Foreword feat. J Messinian – 2.32 # Era of Diversion – 4.18 # The Curtain Falls feat. The Sound of Animals Fighting – 4.39 # South London – 3.18 # Death, Lies & Videotape feat. Cypher Linguistics – 3.23 # Odd Number feat. Ewun & Vicious Circle – 4.39 # Awkward Rhythm of the Dance – 1.29 # 8-Bit Bitch feat. Ewun (Spor Remix) – 4.09 # I’m Happy Your Grave Is Next to Mine – 5.50 # 5:30 PM – 2.44 # Reality Check feat. Ewun – 3.51 # Smoke & Mirrors feat. Aaron Bedard – 4.01 # Mutiny – 4.05 # Double Glock – 1.04 # Dead on Arrival – 4.01 # Gunpowder Plot – 3.02 # Middle of the Night – 5.16 # The Oscine’s Lament – 4.15 # Maybe We’ll Dance Tomorrow – 4.21 ==Lähteet== Luokka:Evol Intentin albumit Luokka:Vuoden 2008 esikoisalbumit
Gagarin Cup -pudotuspelit 2018

Gagarin Cup -pudotuspelit 2018 ovat jääkiekkoliiga KHL:n kauden 2017–2018 pudotuspelit, jotka alkoivat 3. maaliskuuta 2018 ja päättyvät huhtikuussa 2018. Runkosarjan läntisen ja itäisen konferenssin kahdeksan parasta etenivät pudotuspeleihin. Jokainen ottelusarja pelataan paras seitsemästä -menetelmällä. ==Pudotuspeleihin edenneet joukkueet== Sija Läntinen konferenssi Itäinen konferenssi 1 SKA Pietari Ak Bars Kazan 2 TsSKA Moskova Salavat Julajev Ufa 3 Jokerit Traktor Tšeljabinsk 4 Lokomotiv Jaroslavl Avtomobilist Jekaterinburg 5 Torpedo Nižni Novgorod Metallurg Magnitogorsk 6 Sotši Neftehimik Nižnekamsk 7 Spartak Moskova Avangard Omsk 8 Severstal Tšerepovets Amur Habarovsk ==Turnauspuu== ==Konferenssin puolivälierät== ===Ak Bars vs. Amur=== ===Salavat Julajev vs. Avangard=== ===Traktor vs. Neftehimik=== ===Avtomobilist vs. Metallurg Mg=== ===SKA vs. Severstal=== ===TsSKA vs. Spartak=== ===Jokerit vs. Sotši=== ===Lokomotiv vs. Torpedo=== ==Konferenssin välierät== ===Ak Bars vs. Metallurg Mg=== ===Salavat Julajev vs. Traktor=== ===SKA vs. Lokomotiv=== ===TsSKA vs. Jokerit=== ==Konferenssin finaalit== ===Itäinen finaali=== ===Läntinen finaali=== ==Gagarin Cup -finaali== ==Aiheesta muualla== * Kalenteri Luokka:Vuoden 2018 jääkiekko Luokka:KHL-kausi 2017–2018
Abel Landén

Abel Landén (4. joulukuuta 1833 Nummi – 21. tammikuuta 1915 Helsinki) oli suomalainen kunnallisneuvos, pankinjohtaja, lahjoittaja ja tilanomistaja.Ylioppilasmatrikkeli 1853–1899 Landénin vanhemmat olivat Nummen Järvenpään kylän Uotilan ratsutilan omistanut Johan Landén (s. 1806) ja Kristina Lovisa Ilmonius. Hän pääsi ylioppilaaksi 1854 ja suoritti kameraalitutkinnon 1856. Landén oli aluksi työssä Helsingin tullikamarilla ja hänestä tuli 1865 vaakamestari. Hän osti 1870 Kilon ja Gräsan kartanot Espoosta protokollasihteeri Johan Georg Agricolan (1792–1872) konkurssipesän huutokaupasta. Landén oli osakkaana Kaleva- ja Fennia-vakuutusyhtiöissä ja hän perusti 1885 Hypoteekkiosakeyhtiön jonka hän muutti vuonna 1887 Uudenmaan Osakepankiksi. Hän oli sitten pankin toimitusjohtajana useita vuosikymmeniä. Landén sai kunnallisneuvoksen arvon 1867.Juhan suku-uutiset blogi 14.1.2009 : Oivallinen pankkiiri Abel Landen NummeltaYrjö Kotivuori, Ylioppilasmatrikkeli 1640–1852: Johan Georg Agricola. Verkkojulkaisu 2005 . Luettu 3.3.2018. Landén perusti ylioppilaaksi tultuaan yksityisen kansakoulun Nummen pitäjään ja toimi siellä opettajana. Helsinkiin muutettuaan hän osallistui kansakoulunopetukseen ja oli jonkin aikaa alempana voimistelunopettajana Helsingin yliopistossa. Hän antoi merkittäviä rahalahjoituksia erilaisiin kansansivistyspyrintöihin. Landén osti vuonna 1878 Espoon saaristosta Iso-Vasikkasaaren (Kalvholmen) ja rakennutti sinne Röda Villan nimellä tunnetun huvilan itselleen. Espoon kaupunginmuseo : Iso-Vasikkasaaren huvilat Abel Landén oli naimisissa Ida Aurora Westlundin kanssa. Heidän tyttärensä Hildur Ingeborg Landén meni naimisiin kreikkalaisen kirjallisuuden professorin Ivar Heikelin kanssa. == Lähteet == Luokka:Suomalaiset pankinjohtajat Luokka:Suomalaiset lahjoittajat Luokka:Vuonna 1833 syntyneet Luokka:Vuonna 1915 kuolleet
Dieselboy

Damian Higgins, joka tunnetaan paremmin taiteilijanimeltään Dieselboy (s. 24. heinäkuuta 1972), on yhdysvaltalainen drum and bass -DJ ja -tuottaja Brooklynistä, New Yorkista. Dieselboy perusti Human Imprint -levy-yhtiön vuonna 2002. Hän on myös sen syyskuussa 2010 perustetun alayhtiön SubHuman : Human Imprint yksi perustajista. Higgins oli yksi helmikuussa 2012 perustetun Planet Human -levy-yhtiön perustajista. Levy-yhtiö kattaa Human Imprintin ja SubHumanin julkaisuja. ==Lähteet== ==Aiheesta muualla== Luokka:Vuonna 1972 syntyneet Luokka:Yhdysvaltalaiset DJ:t Luokka:Yhdysvaltalaiset drum and bass -artistit Luokka:Elävät henkilöt
Haukkajärvi

Haukkajärvi voi tarkoittaa seuraavia: * Haukkajärvi, järvi Käkisalmen piirissä entisessä Hiitolan kunnassa * Haukkajärvi, järvi Kouvolan Valkealassa * Haukkajärvi, järvi Mikkelissä * Haukkajärvi, järvi Orivedellä * Haukkajärvi, järvi Ruovedellä * Haukkajärvi, järvi Virroilla Luokka:Järvien täsmennyssivut
Alli Peltonen

Alli Peltonen (16. toukokuuta 1916 Antrea – 28. tammikuuta 1985 Helsinki) oli Aku Ankka -lehden päätoimittaja vuosina 1968–1978.Juhani Tolvanen: ”Neljä walttiässää eli Aku Ankan päätoimittajat kautta aikojen”, s. 115–116 teoksessa Maailman hauskin kuvasarjalehti – Aku Ankka -lehti 50 vuotta. Helsinki Media, Helsinki 2001.Päätoimittaja Anni Peltonen (muistokirjoitus) (maksullinen artikkeli) Helsingin Sanomat 9.2.1985, HS Aikakone. Viitattu 3.3.2018. Peltonen kirjoitti ylioppilaaksi Kallion yhteiskoulusta Helsingissä 1934 ja valmistui kansakoulunopettajaksi Jyväskylän Kasvatusopillisesta korkeakoulusta 1939 sekä filosofian maisteriksi Helsingin yliopistosta 1946. Sota-aikana hän toimi opettajana Helsingissä ja oli myös viestilottana rintamalla. Vuodesta 1946 Peltonen työskenteli Suomen Valittujen Palojen toimitussihteerinä ja ystävystyi lehden silloisen päätoimittajan Sirkka Ruotsalaisen kanssa. Kun Ruotsalainen jäi eläkkeelle Aku Ankan päätoimittajan tehtävästä vuoden 1968 alusta, Peltonen kutsuttiin hänen seuraajakseen. Toisin kuin edeltäjänsä, Peltonen ei itse juuri suomentanut lehden sisältöä. Hänen on sanottu päätoimittajakautenaan suomentaneen vain yhden tarinan, Carl Barksin Vanhan linnan salaisuuden. Peltonen palkkasi lehteen vuonna 1970 kääntäjiksi Markku Saarisen ja Markku Kivekkään, jotka jäivät toimituskuntaan vuosikymmeniksi. Aku Ankan levikki saavutti Peltosen kaudella pitkäaikaisen ennätyslukemansa 317 570 kappaletta vuonna 1975. Ennätys rikottiin vuonna 2007.Aku Ankka -lehti teki levikkiennätyksen Yle 2.3.2007. Viitattu 3.3.2018. Alli Peltosen isä oli opettaja ja kirjailija Armas Peltonen.Kuka kukin on 1954, s. 631 Runeberg.org. Viitattu 3.3.2018. Hänen veljensä oli kirjallisuudentutkija Aarre M. Peltonen, jonka tytär, sarjakuvasuomentaja Outi Walli,Kuka kukin on 1978, s. 712 Runeberg.org. Viitattu 3.3.2018. toimi Aku Ankan toimitussihteerinä Peltosen päätoimittajakauden alussa.Essi Turvala: ”Tähän taloon tulee melkein kaikille Aku Ankka” – Aku Ankka -lehden fanius 1960- ja 1970-lukujen Suomessa, s. 17. Historian pro gradu -tutkielma, Tampereen yliopisto 2017. (lainaus: ”oli Peltoselle läheistä sukua”) Peltonen suomensi Mary Stewartin jännitysromaanin Yhdeksät vaunut portilla vuonna 1961.Tekijähaku nimellä ”Alli Peltonen” Fennica-tietokanta. Viitattu 3.3.2018. ==Lähteet== Luokka:Suomalaiset päätoimittajat Luokka:Vuonna 1916 syntyneet Luokka:Vuonna 1985 kuolleet
Vetyrekombinaattori

Vetyrekombinaattori on laite, joka poistaa vetyä ydinvoimalan suojarakennuksesta onnettomuuden aikana. Sen tarkoituksena on estää vetyräjähdyksiä. Laitteesta käytetään lyhennettä PAR (Passive Autocatalytic Recombiner). Rekombinaattori käynnistyy itsestään ja toimii passiivisesti, eli se ei tarvitse sähköä. Ydinonnettomuudessa voi syntyä vetyä, jos reaktorin polttoaine pääsee ylikuumenemaan, jolloin zirkoniumista tehdyt polttoainesauvojen suojakuoret reagoivat kemiallisesti vesihöyryn kanssa. Jos vetyä vapautuu reaktorista suojarakennukseen, se voi sekoittua ilman kanssa ja muodostaa palavan tai jopa räjähtävän seoksen. Vetyräjähdys voisi rikkoa suojarakennuksen, jolloin radioaktiivisia aineita pääsisi ympäristöön. Vetyrekombinaattoreilla pyritään poistamaan vetyä ja siten estämään sen räjähtäminen. Vetyrekombinaattorin sisällä on levyjä tai pellettejä, jotka on pinnoitettu platina- tai palladiumkatalyytillä. Katalyytin pinnalla vety- ja happimolekyylit reagoivat keskenään jo matalassa lämpötilassa ja matalassa vetypitoisuudessa. Reaktiotuotteena syntyy vesihöyryä. Reaktio käynnistyy itsestään, kun vetypitoisuus nousee 1–2 prosenttiin. Vedyn palamiseen ilmassa tarvitaan vähintään neljän prosentin vetypitoisuus ja räjähdykseen vielä korkeampi. Rekombinaattori pystyy siis poistamaan vetyä suojarakennuksesta ennen kuin se saavuttaa palavan pitoisuuden. Vetyrekombinaattori on laatikko, joka on auki alhaalta ja ylhäältä. Katalyytti on sijoitettu laatikon alaosaan. Vedyn ja hapen reaktiossa katalyytin pinnalla syntyy lämpöä, ja lämpötila rekombinaattorin sisällä nousee satoihin asteisiin. Kuuma höyry on kevyempää kuin suojarakennuksen ilma, joten rekombinaattorin sisään syntyy noste, samaan tapaan kuin savupiipussa. Tämä aiheuttaa voimakkaan ilmavirran rekombinaattorin läpi ja siten syöttää suojarakennuksessa olevaa vetyä ja happea laitteeseen. Vakavassa reaktorionnettomuudessa voi syntyä useita satoja kiloja vetyä muutaman tunnin aikana . Esimerkiksi Framatomen (entinen Areva) tehokkain rekombinaattorimalli poistaa reilut viisi kiloa vetyä tunnissa, kun vetypitoisuus on neljä prosenttia . Rekombinaattoreita tarvitaan siis monta. Loviisan ydinvoimalan suojarakennuksessa on 154 rekombinaattoria, jotka asennettiin vuonna 2003. Olkiluoto 3:n suojarakennuksessa on noin 50 rekombinaattoria. Myös Hanhikiven suojarakennukseen tulee rekombinaattoreita . Olkiluoto 1 ja 2 suojarakennuksissa ei tarvita rekombinaattoreita, koska niissä vetypalot on estetty typpi-inertoinnilla . Se tarkoittaa, että suojarakennus on täytetty typellä. Koska siellä ei ole happea (muuten kuin huoltoseisokin aikana), vety ei voi palaa. Fukushiman suojarakennuksessa oli samanlainen typpi-inertointi, mutta siellä vetyä pääsi vuotamaan suojarakennuksesta ulos reaktorirakennukseen, jossa se sekoittui ilman kanssa ja räjähti . Tunnettuja vetyrekombinaattoreiden valmistajia ovat Framatome (entinen Areva) , SNC-Lavalin (entinen Atomic Energy of Canada Ltd, AECL) sekä saksalainen Siempelkamp-NIS . == Lähteet == Luokka:Ydinvoima Luokka:Vety
Hyper

Guy Hatfield, joka tunnetaan paremmin taiteilijanimeltään Hyper (s. 23. helmikuuta 1977), on brittiläinen DJ, tuottaja ja remixaaja. Hän on tehnyt remixejä muun muassa artisteille kuten BT, Paul van Dyk ja hänen musiikkiaan on esiintynyt trailereissa, televisiossa ja videopeleissä. Hyper on julkaissut musiikkia levy-yhtiöillä kuten Distinct’ive Records, Bedrock Records ja Positiva Records. Hän on myös esiintynyt yhtyeenä The Prodigyn jäsenten Leeroy Thornhillin ja Jim Daviesin kanssa, Sebastian Beresfordin ollen rumpalina. Heidän ensimmäinen studioalbuminsa We Control julkaistiin vuonna 2006 ja toinen albumi Suicide Tuesday syksyllä 2008. ==Diskografia== ===Studioalbumit=== * We Control (2006) * Suicide Tuesday (2008) * The Panic (2011) * The Panic (Instrumentals) (2012) * Lies (2013) * Symphony of Lies (2014) * Bully (2015) ===Remix-albumit=== * Y3K: Deep Progressive Breaks (2000) * Y3K: Soundtrack to the Future (2000) * Bedrock Breaks (2001) * Bedrock Breaks – Fractured (2003) * Wired (2004) * Inthemix Is Six (Along with Bass Kleph) (2006) * Rewired (2007) ===EP:t=== * Twisted Emotion (2006) * Catnip (2007) * Centre Attraction (2008) ===Singlet=== * ”Blaze It Up” (1999) * ”Catnip” (2003) * ”Slapper” (2003) * ”Outsider” (2004) * ”Come With Me” (2005) * ”No Rockstars” (2007) * ”Worst Case Scenario” (Hyper Vs. Victory Pill) (2007) * ”Pitch Bitch” (Kilowatt Recordings) (2009) * ”The End” (2011) * ”My World” (2011) ==Lähteet== Luokka:Brittiläiset elektronisen musiikin artistit Luokka:Vuonna 1977 syntyneet Luokka:Elävät henkilöt
Pentaklooribentseeni

Pentaklooribentseeni (C6HCl5) on kloorattuihin aromaattisiin hiilivetyihin kuuluva orgaaninen yhdiste. Aikaisemmin yhdistettä on käytetty muiden yhdisteiden valmistamiseen ja palonestoaineena, mutta aineen käyttö on kielletty Tukholman sopimuksella. == Ominaisuudet == Huoneenlämpötilassa pentaklooribentseeni on väritöntä kiteistä ainetta. Yhdiste on veteen liukenematonta ja liukenee muun muassa bentseeniin, dietyylieetteriin ja kloroformiin. Pentaklooribentseeni voi reagoida elektrofiilisella aromaattisella substituutiolla ja se voidaan esimerkiksi kloorata tai nitrata. Emäksisissä olosuhteissa se hydrolysoituu tetrakloorifenoleiksi. Yhdiste voi olla myrkyllistä maksalle ja voi olla haitallista eläinten lisääntymiselle. Pentaklooribentseeni kertyy ravintoketjussa erityisesti vesieliöihin. == Valmistus ja käyttö == Pentaklooribentseeniä valmistetaan klooraamalla bentseeniä. Reaktiossa syntyy tuoteseos, josta pentaklooribentseeni erotetaan tislaamalla ja kiteyttämällä. Pentaklooribentseeniä on käytetty palonestoaineena, fungisidina sekä kvintotseeniin valmistamiseen. Pentaklooribentseenin käyttö on kielletty Tukholman sopimuksella. == Lähteet == Luokka:Klooribentseenit
Pyhän Mikaelin kirkko (Burgh by Sands)

Pyhän Mikaelin kirkko () on kyläkirkko Cumbriassa, joka on rakennettu 1100-luvun lopussa. Kellotorni on vuodelta 1360. Rakennusmateriaalina on käytetty punaista hiekkakiveä, jota on saatu paikalla olleesta roomalaislinnoituksesta. Kirkko on Grade I -suojelukohde vuodesta 1957. == Lähteet == Luokka:Grade I -luokan kirkot Cumbriassa Luokka:Kivikirkot
Yleinen mielipide

Yleinen mielipide on yhteenveto ihmisten kootuista vakaumuksista ja mieltymyksistä, jotka koskevat julkisisia asioita. Julkisella mielipiteellä on vaikutusvaltaa demokraattisessa hallinnossa. Yksilön mielipiteisiin julkisista asioista ja niiden taustalla oleviin vakaumuksiin ja kiinnostuksiin vaikuttavat esimerkiksi yksilön omat edut, syvimmät arvot, mielipiteet toisista ryhmistä, sosiaaliset kontekstit, sekä hänen persoonallisuutensa ja jopa geeniperimänsä. Poliittiset mielipiteet alkavat kehittyä jo lapsuuden sosialisaatiossa vanhempien, koulun ja yhteisön mielipiteiden pohjalta. Aikuisen yksilön mielipiteet muotoutuvat ja muuttuvat sosiaalisten ryhmien, johtajien ja massamedian pohjalta. Massamedia voi myös ohjailla mielipiteitä kohdistamalla huomiota tiettyihin aiheisiin tai esittelemällä vaihtoehtoisia ajatustapoja. Yleistä mielipidettä mitataan mielipidetutkimuksilla, joissa haastatellaan satunnaisesti valittua edustavaa joukkoa ihmisiä. Poliitikot seuraavat tarkasti oman vaalipiirinsä mielipidetutkimuksia. Tärkeissä asioissa mielipidetutkimukset voivat vaikuttaa politiikkaan, ja erityisen voimakkaasti johonkin asiaan suhtautuvalla vähemmistöllä voi olla politiikkaan kokoaan suurempaa merkitystä. ==Lähteet== ==Aiheesta muualla== *Turun Sanomat: Yleinen mielipide muovaa politiikkaa yhä enemmän 2004 Luokka:Politiikka
Kauksi Ülle

Kauksi Ülle (s. 23. syyskuuta 1962 Võru, Virol Kauksi Ülle, Võrumaan keskuskirjasto, viitattu 3.3.2018) on virolainen kirjailija. Kauksi Ülle syntyi Võrussa ja vietti lapsuutensa Võrumaalla Rõugessa. Hän on opiskellut Tarton yliopistossa. Hänet valittiin 2015 Setomaa-lehden päätoimittajaksiHannu Oittinen, Muistelen käyneeni Obinitsassa, Elo 4/2015 Julkaistu sivustolla: Tuglas.fi, viitattu 26.7.2022. Üllen teoksia pidetään vaikeaselkoisena omintakeisen kielen ja muodon vuoksi. Pohjoisvirolaiset eivät aina ymmärrä etelävirolaista Kauksi Üllea. Tarton shamaaniksi ja etnofuturistiksi sanottu Kauksi Ülle hyödyntää suomensukuisten kansojen perinnettä. Kauksi Ülle on keskeinen henkilö võron kielen ja kulttuurin edistämisessä. Hän kirjoittaa seton eli võro-seton kielellä tai pikemmin Kauksi Üllen eteläviroksi, mutta tekstejä on käännetty myös viroksi. Hänen vuonna 2012 ilmestyneen teoksen Palunõiaq jokainen kansi on erilainen, sillä hän on tehnyt ne käsin, kirjapainosta tuli vain sidottu tekstiosuus. Vuonna 2022 ilmestynyt Hitivabrik sisältää viisi näytelmää ja on kunnianosoitus Üllen lapsuuden sankarille Aku Ankalle.Kauksi Ülle julkaisi uuden teoksen, Setomaa.fi, Steojen ystävät, 4.6.2022, viitattu 26.7.2022 Ettevõtlike Naiste Assotsiatsioon valitsi vuonna 2008 Kauksi Üllen vuoden naiseksi.Aasta naiseks valiti Kauksi Ülle. Postimees, viitattu 3.3.2018 ==Teokset== ===Runokokoelmat=== * Kesk umma mäke 1987 * Hanõ vai luigõ 1989 * Jyriyy 1991 * Agu ni Eha. Morn and Eve (Võro and English) 1995 * Kuldnaanõ. Kultanainen (Võro and Finnish) 1996 * Nõsõq rõõmu mõrsija 2001 * Käänüpäiv 2003 * Emaemamaa 2005 * Palunõiaq 2012 * Valit luulõq 2012 ===Proosa === * Säng 1997 * Paat 1998 * Huuv´ 2000 * Uibu 2003 * Agu ni Eha. Morn and Eve (Võro and English) 1995 * Suomennettu novelli "Soiva postikortti" antologiassa Tallinnasta pois 2003 ===Näytelmät=== * Taarka 2004 * Kuus tükkü 2006 * Hitivabrik, 2020, sisältää viisi näytelmää ** Trummiotsja ** Kolm hinnapakmist ** Põhitüü ** Nigu nõidus ===Suomennetut runot=== ;Runokokoelmat * Maaemon lapset: runoja 1987-2012; suomentanut Hannu Oittinen, Palladium 2017 ISBN 978-952-7256-02-2 ;Runot * Runoja julkaisussa Kirjo: kirjallisuus- ja kulttuurilehti, 2005 ; nro 2, s. 17–18; runot suom. Hannu OittinenKausti Ülle, Lahden kaupunginkirjaston runotietokanta, päivitetty 28.1.2022, viitattu 26.7.2022 * Aamurukous * Bussissa Tallinnasta Tarttoon * Iltarukous * Sanat tuuleen * Varoituslaulu neitokaisille ==Palkinnot ja tunnustukset== *1992 Bernard Kangron kirjallisuuspalkinto *2004 Gustav Suitsin stipendi *2006 Valkoisen Tähden ritarikunnan IV luokan arvomerkki * vuoden nainen 2008, Ettevõtlike Naiste Assotsiatsioon == Lähteet == ==Aiheesta muualla== * Kauksi Üllen kotisivu Luokka:Virolaiset kirjailijat Luokka:Vuonna 1962 syntyneet Luokka:Elävät henkilöt
Kalju Saaber

Kalju Saaber (s. 1944 Rakvere, Viro) on virolainen kirjailija ja toimittaja. (sisältää linkin suomennettuun novelliin.) Saaber on opiskellut historiaa Tarton yliopistossa ja ryhtynyt vapaaksi kirjailijaksi vuonna 1968. Hän on tutustunut Siperian ja Kaukasian virolaiskyliin ja kirjoittanut dokumenttipohjaisen romaanin Punaselageda saaga (1991), jossa hän kuvaa niitä. Myös kotiseutu Rakvere on aiheena hänen romaaneissaan. Hän on kirjoittanut myös teatteri- ja elokuvakäsikirjoituksia sekä lehtiartikkeleita. ==Teokset== === Kirjat === * Romeo, Julia ja õhuhäire 1972 * Mees, naine ja bernhardiin 1978 * Meri. Impressioon 1978 * Härgamisi 1980 * Kahe kodu ballaad 1980 * Nille, Värten ja Peopesa 1981 * Kaimude raamat 1982 * Puulane ja Tohtlane (Saaber)|Puulane ja Tohtlane 1983 * On 1984 * Prantsuse kingad. Virumaa leib 1986 * Hiiehobune 1989 * Punaselageda saaga 1991 * Saurusesuvi 1993 * Luukere Atu 2001 * Rakvere lugemik 2002 * Haruldast tõugu issi 2004 * Issanda loomaaed. Viru sektor 2007 * Lepatriinu asfaldil 2007 * Meister tegi, hästi tegi 2007 * Palju väikseid virmalisi 2007 * Kohtume islandi väraval 2013 * Sõidud luukase ja keesuga 2014 * Sipelgad ja suvitajad 2017 === Näytelmät === * Virumaa leib ==Palkinnot ja tunnustukset== * Virumaan kirjallisuuspalkinto 1992 * Eduard Vilden kirjallisuuspalkinto 1981 ja 1992.Vinni vald == Lähteet == ==Aiheesta muualla== * Kalju Saaber, Eesti Film Andmebaas Luokka:Virolaiset kirjailijat Luokka:Vuonna 1944 syntyneet Luokka:Elävät henkilöt
Hannes Sarv

Hannes Sarv (s. 5. heinäkuuta 1983 Tallinna, Viro) on virolainen kirjailija ja toimittaja. (sisältää linkin suomennettuun novelliin.) Sarv on valmistunut Tarton yliopistosta pääaineena historia. Hän on työskennellyt Hiidemaan paikallisessa sanomalehdessä Hiiu Lehtissä. Hän aloitti kirjailijana kolmella tarinalla Värske Rõhk -lehdessä. Hän on työskennellyt myös elokuvatuotannoissa.Hannes Sarv, Eesti Film Andmebaas viitattu 3.3.2018 Hän on opiskellut myös journalismia ja suorittanut maisterin tutkinnon vuonna 2012 Crossmedia Production -ohjelmasta Tallinnan yliopiston Baltian elokuva- ja mediakoulusta (Tallinna Ülikooli Balti filmi, meedia, kunstide ja kommunikatsiooni instituut).Sleepwalkers Film Festival Presents: Sleepwalkers goes Crossmedia!, Tallinnan yliopisto, viitattu 3.3.2018 Sarv oli vuonna 2015 Bonnierin tutkivan journalismin palkintoehdokkaana yhdessä Marta Jaaksonin kanssa tekemästään artikkelisarjasta.'Doping doctor' articles win investigative reporting award, Err 26.2.2015, viitattu 3.3.2018 ==Palkinnot ja tunnustukset== * Virumaan kirjallisuuspalkinto 1992 * Eduard Vilden kirjallisuuspalkinto 1987 ja 1992 == Lähteet == Luokka:Virolaiset kirjailijat Luokka:Virolaiset toimittajat Luokka:Vuonna 1983 syntyneet Luokka:Elävät henkilöt
Biscarin verilöyly

Biscarin verilöyly oli sotarikos toisessa maailmansodassa johon yhdysvaltalainen sotilasyksikkö syyllistyi 14. heinäkuuta 1943 teloittamalla 71 italialaista ja 2 saksalaista sotavankia Santo Pietron kylässä eteläisessä Sisiliassa. Luokka:Toisen maailmansodan sotarikokset Luokka:1943 Luokka:Sisilian historia
Pukalan valuma-alue

Pukalan valuma-alue (vesistöaluetunnus 35.39) on Näsijärven–Ruoveden alueessa sijaitseva toisen jakovaiheen valuma-alue, jonka pinta-ala on 69,29 neliökilometriä. Alueen järvisyys on 12,61 %. Vesistön valuma-alueen alarajana on Kaletonjärvi Teiskossa ja sen laskupaikka Näsijärven lahti Kirkkojärvi, jossa reitin vedet tulevat seuraavaksi Näsijärven alueelle (35.31). Kolmannen jakovaiheen alueita ovat seuraavat viisi aluetta tai valuma-aluetta : * Kaletonjärven alue (35.391) * Lauttajärven–Hankajärven alue (35.392) * Pukalan alue (35.393) * Kielikänjärven valuma-alue (35.394) * Neejärven valuma-alue (35.395) == Lähteet == === Viitteet === *
Hannu Komonen

Erkki Hannu Antero Komonen (s. 3. elokuuta 1948 Valkeala) on kunnallismies, joka toimi muun muassa Orimattilan ja Heinolan kaupunginjohtajana. Hannu Komonen syntyi liikennetarkastaja Antero Komosen ja toimistosihteeri Anna- Liisa Kauppisen perheeseen. Hänen puolisonsa vuodesta 1974 on puheterapeutti Kirsi Inkeri Könönen. Komonen tuli ylioppilaaksi 1968 ja valmistui filosofian maisteriksi Helsingin yliopistosta 1975. Hän toimi Suomen Akatemian tutkijana 1975, yhdyskuntasuunnittelun jatkokoulutuskeskuksen assistenttina 1976 ja sisäministeriön tutkijana 1976–1977. Komonen oli myös Teknillisen korkeakoulun tuntiopettaja 1975–1977. Valtioneuvoston kanslian tutkija ja suunnittelija hän oli 1977–1983 ja Heinolan suunnittelusihteeri 1983–1989 ja kehittämispäällikkö 1989–1993. Komonen toimi Orimattilan kaupunginjohtajana 1993–1996 ja Valkealan kunnanjohtajana 1996–2000. Heinolan kaupunginjohtajaksi hänet valittiin vuonna 2000. Tästä tehtävästä Komonen jäi eläkkeelle 2012, jolloin hänen seuraajkseen valittiin Tita Rinnevaara.Hannu Komonen: "Miksi johtajilla on Heinolassa aina vaikeaa?". Yle, 18.10.2012. ==Lähteet== Luokka:Orimattilan kunnan- ja kaupunginjohtajat Luokka:Valkealan kunnanjohtajat Luokka:Heinolan pormestarit ja kaupunginjohtajat Luokka:Vuonna 1948 syntyneet Luokka:Elävät henkilöt
Paiden ritarikuntalinna

Paiden ritarikuntalinna on saksalaisen ritarikunnan vuonna 1265 rakennuttama kastellilinnoitus Paiden kaupungissa Viron Järvamaan maakunnassa. Linna vaurioitui räjähdyksessä vuonna 1562, mutta sen torni korjattiin vuonna 1993. ==Historia== Paiden ritarikuntalinna valmistui vuonna 1265. Tyypiltään se oli kastellilinnoitus. 1300-luvulla linnan tornin ympärille rakennettiin konventti. Virolaisten Yrjönyön kapinan aikana toukokuussa 1343 linnassa käytiin ritarikunnan edustajien ja neljän virolaisen "kuninkaan" välisiä neuvotteluja, jotka päättyivät kun ritarikunnan mestari Burchard von Dreileben määräsi virolaiset surmattavaksi. Linna kärsi huomattavia vaurioita Liivinmaan sodan aikana. Venäläiset piirittivät linnaa vuonna 1560 monta viikkoa onnistumatta kuitenkaan valtaamaan sitä. Lopulta sen sai haltuunsa linnan tornin alla olleen ruutivaraston räjähdyksen jälkeen vuonna 1562 Ruotsin Klaus Kristerinpoika Horn. Vaurioitunut linna poistettiin linnojen luettelosta vuonna 1636. Vaurioitunut torni restauroitiin 1800-luvun loppupuolella, mutta se tuhoutui uudelleen vuonna 1941. Uudet korjaustyöt valmistuivat vuonna 1993, jolloin torni sai nykyisen muotonsa. ==Rakennukset== Linnan kahdeksankulmainen ja 30 metriä korkea Pikk Hermann-niminen torni edustaa Begfried-tyyppiä. Tornin ovi oli 7,5 metrin korkeudella ja sisään pääsyyn vaadittiin tikkaat, jotka vedettiin pois piirityksen uhatessa. Tornin puolustuskerroksista saatettiin kaataa tervaa piirittävien vihollisten päälle. Tornissa on kuusi kerrosta. Linnan kastellia ympäröi 2 metriä paksu muuri. 1300-luvulla rakennetussa konventissa oli todennäköisesti kolme siipeä, kappeli, kokoontumissali ja asuintila. 1500-luvulla rakennettiin bastionijärjestelmä, joka on osittain havaittavissa vielä nykyisinkin. ==Lähteet== == Aiheesta muualla == Luokka:Viron linnoitukset Luokka:Paide
Gorgol

Gorgol on Senegalin sivujoki Mauritaniassa. Sen muodostavat 194 kilometriä pituinen ”musta” ja 345 kilometrin pituinen ”valkoinen” Gorgol. Joki saa alkunsa Assaban ylängöltä, virtaa kohti länttä ja laskee Senegaliin Kaédin kaupungin luona. Sen valuma-alueen laajuus on arviolta 19 000 neliökilometriä. Joen virtaus on heikko jopa sadeaikaan elo-syyskuussa. Senegaljoen vuosittainen tulva muodostaa sen alajuoksulle suuren järven. Gorgol on myös yksi Mauritanian hallintoalueista. ==Lähteet== Luokka:Mauritanian joet Luokka:Senegalin vesistö
RS-26 Rubež

RS-26 Rubež (, Naton koodinimi SS-X-31 tai SS-X-29B) on venäläinen, liikuteltavalta alustalta laukaistava mannertenvälinen tai keskipitkän matkan kiinteäpolttoaineinen monikärkiohjus. Se perustuu aiempaan RS-24 Jars -ohjukseen, jonka lyhyempi versio se on. Ohjus voidaan varustaa monilla taistelukärjillä, jotka pyrkivät harhauttamaan torjuntaohjukset. Se voidaan myös varustaa tarkoilla Avantgard-kärjillä. Se on sijoitettu asemiinsa vuonna 2018. == Ominaisuudet == Ohjuksen arvellaan olevan 12 metriä pitkä ja 1,8 metriä leveä. Paino noin 36 tonnia. Kooltaan ohjus vastaa Bulava-ohjusta. == Kantomatka == Ohjuksen on katsottu rikkovan keskimatkan ohjussopimusta, vaikka se on virallisesti mannertenvälinen. Sen kantomatka on testien mukaan 2 000-5 800 km. Niinpä se muistuttaa aiempaan RDS-10 Pioneer/ SS-20 Saber ohjusta. Näin RS-26 on lyhennetty versio RS-24:sta, saman tapaan kuin SS-20 oli aikoinaan lyhennetty malli SS16 Sinneristä. == Taistelukärjet == Esim. 3-6 kpl 150-500 kt taistelukärkeä. Jopa 16 kpl 100-150 kt harhautus/ohjausradanmuutoksiin kykenevää 100-150 kt kärkeä. Monta jopa 5 megatonnin kärkeä, tai yksi yli 5 megatonnin kärki. Kärjet voivat olla myös tarkasti maaliinsa ohjautuvia HGV-tyypin sukkulamaisia kärkiä. Tarkkuus 90-250 metriä. == Katso myös == * Orešnik ==Lähteet== Luokka:Venäläiset ohjukset
Christoffer Strandberg

Christoffer John Gustav Strandberg (s. 31. elokuuta 1989 Siuntio) on suomenruotsalainen näyttelijä, imitaattori, koomikko ja juontaja. ==Elämä== Strandberg valmistui teatteritaiteen maisteriksi Teatterikorkeakoulun ruotsinkieliseltä näyttelijäntyön linjalta 2014. Teatterissa Strandberg on näytellyt muun muassa Helsingin kaupunginteatterissa, Viirus-teatterissa sekä Lilla Teaternissa.Finlands Svenska Skådespelarförbund 1917–2017, s. 91. Helsingfors 2018. ISBN 978-952-94-0310-3 Hän on näytellyt televisioelokuvassa Inget ljus i tunneln (2011) sekä televisiosarjoissa Ihan sama (2014) ja Kohtuuttomuuksia (2016). Strandberg ääninäytteli vuonna 2014 Muumit Rivieralla -animaatioelokuvassa, ja hän esiintyy myös uudessa Muumilaakso-sarjassa ruotsinkielisen Muumipeikon äänenä. Hän on juontanut Yle X3M:n aamuohjelmaa satiirisesti ja imitoiden. Hänen imitaatiobravuureistaan ovat mm. Tarja Halonen ja Alexander Stubb. Strandberg oli yksi Uuden Musiikin Kilpailun 2018 juontajista. Strandberg on ollut mukana Putous-viihdeohjelmassa 10., 11. ja 12. Strandberg juontaa Putousta 13 kaudella. Strandberg voitti Tanssii tähtien kanssa -TV-ohjelman syksyllä 2019. Strandberg valittiin vuonna 2013 Miss Drag queeniksi ja vuonna 2022 Vuoden positiivisimmaksi suomalaiseksi. Hän elää parisuhteessa miehen kanssa. ==Filmografia== === Televisiosarjat === Vuosi Sarja Rooli 2014 Ihan sama Agentti 2014 På resande not omana itsenään 2015 Om man var helt ensam i världen omana itsenään 2016 Kohtuuttomuuksia Juhlasuunnittelija 2017–2019 Euroviisaat omana itsenään 2018, 2019 Uuden Musiikin Kilpailu omana itsenään 2018 Enbuske, Veitola & Salminen omana itsenään 2018–2022 Putous useita rooleja 2018 Posse omana itsenään 2018 Sauli Niinistön joulukalenteri Sauli Niinistö 2019 Eurovision laulukilpailu 2019 Suomen ääntentoimittaja 2019 Tanssii tähtien kanssa omana itsenään 2019 Viiden jälkeen omana itsenään 2020 Pohjolan laki Otto Louhi 2023 Christoffer Strandberg Show omana itsenään 2023 Petolliset omana itsenään 2024 Top Gear Suomi omana itsenään 2024 LEGO Masters Suomi omana itsenään === Elokuva === Vuosi Elokuva Rooli 2011 Ei valoa tunnelissa Lasse Höglund 2020 Heinähattu, Vilttitossu ja ärhäkkä koululainen Goottiopettaja 2022 Pohjolan satoa Hoitaja 2022 Kulkuset, kulkuset === Dubbaukset === ==Lähteet== Luokka:Suomalaiset näyttelijät Luokka:Suomalaiset koomikot Luokka:Vuonna 1989 syntyneet Luokka:Elävät henkilöt
We Control

We Control on brittiläisen tuottajan Hyperin esikoisalbumi, joka julkaistiin vuonna 2006. Single ”We Control” esiintyy suositussa vuoden 2005 ajopelissä Need for Speed: Most Wanted, ja vuoden 2008 ajopelissä Pure. Single ”Ant Music” esiintyy vuoden 2006 FIFA Street 2 -pelissä. ==Kappaleet== # We Control (feat. MC Xander) – 3.21 # Twisted Emotion (feat. Leeroy Thornhill) – 3.53 # Ant Music (feat. Leeroy Thornhill) – 2.54 # This Is a Warning (feat. Wildchild) – 4.24 # Set Fire to Me (feat. Dirty Harry) – 4.21 # Dirty Mind (feat. Leeroy Thornhill) – 4.28 # Morning (feat. Leeroy Thornhill) – 3.54 # Never Stop (feat. Dirty Harry) – 3.29 # Cascade – 4.12 # Electro-Lude – 4.18 ==Lähteet== Luokka:Hyperin albumit Luokka:Vuoden 2006 esikoisalbumit
Monsters (kappale)

Monsters on suomalaisen laulajan Saara Aallon kappale, jolla hän edusti Suomea vuoden 2018 Eurovision laulukilpailussa. Kappale valittiin edustuskappaleeksi maaliskuussa 2018 Uuden Musiikin Kilpailussa. Kappale sai UMK:ssa eniten ääniä sekä kansainvälisiltä raadeilta että yleisöäänestyksessä. Aalto on kirjoittanut kappaleen loppuvuodesta 2017 yhdessä Linnea Debin, Joy Debin sekä Ki Fitzgeraldin kanssa. Joulukuussa 2021 kappaleen musiikkivideolla oli YouTubessa yli 4 miljoonaa näyttökertaa. Se oli Suomessa YouTuben katsotuin musiikkivideo vuonna 2018. Kappaletta on kuunneltu Spotifyssä yli 13 miljoonaa kertaa. == Esiintyminen Euroviisuissa == Aalto kilpaili kappaleellaan Eurovision laulukilpailun ensimmäisessä semifinaalissa 8. toukokuuta 2018. Hän pääsi 19 kilpailijasta kymmenen parhaan joukossa 12. toukokuuta 2018 käytävään finaaliin. Aalto sijoittui semifinaalissa 10. sijalle saaden 108 pistettä ja finaalissa 25. sijalle saaden 46 pistettä. Monstersin esitys oli Yleisradion suurin satsaus Euroviisuihin. Osana esitystä oli kookas lavaste-elementti, joka valmistettiin osittain Portugalissa sekä Ylen lavastamossa Helsingissä. Osana lavastetta oli särkynyt peili, johon kiinnitettynä Saara Aalto lauloi osan kappaleesta pää ylösalaisin. Esityksen aikana Aallon kanssa lavalla oli kaksi tanssijaa, sveitsiläinen Yves Cueni sekä englantilainen Kane Horn. Siinä käytettiin myös kolmea taustalaulajaa: Heli Lyytikäinen ja Tuuli Ikonen olivat mukana koreografiassa sekä Teemu Roivainen, joka myös pyöritti lavasteen sisällä pyörivää koneistoa. == Kappaleet == == Listasijoitukset == Lista Paras sijoitus Suomen virallinen singlelista 13 Suomen radiolista 6 == Lähteet == == Aiheesta muualla == * Kappaleen musiikkivideo YouTubessa * Saara Aallon esitys Uuden Musiikin Kilpailussa Luokka:Suomen euroviisuedustuskappaleet Luokka:Vuoden 2018 euroviisuedustuskappaleet
Juan Miguel Echevarría

Juan Miguel Echevarría (s. 11. elokuuta 1998) on kuubalainen yleisurheilija, jonka päälaji on pituushyppy. Echevarría oli neljäs alle 18-vuotiaiden MM- kilpailuissa 2015 tuloksella 769 ja viides alle 20-vuotiaiden MM-kilpailuissa 2016 tuloksella 778. Lontoon MM-kilpailuissa 2017 Echevarría karsiutui loppukilpailusta tuloksella 786. Echevarría voitti kultaa Birminghamin MM- hallikilpailuissa 2018 tuloksella 846 ja Pan-Amerikan kisoissa Limassa 2019 tuloksella 827. Vuoden 2019 Dohan MM-kilpailuissa hän sai pronssia tuloksella 834. Echevarría saavutti vuodelle 2021 siirretyissä Tokion olympialaisissa hopeaa tuloksella 841. == Henkilökohtaiset ennätykset == === Ulkoradat === Laji Tulos Paikka Päivä Pituushyppy 868 Bad Langensalza 30. kesäkuuta 2018 === Sisäradat === Laji Tulos Paikka Päivä Pituushyppy 846 Birmingham 2. maaliskuuta 2018 Echevarría on hypännyt tilastokelvottomassa myötätuulessa 883 (+2,1 m/s Tukholmassa 10. kesäkuuta 2018) ja 892 (+3,3 m/s Havannassa 10. maaliskuuta 2019) == Lähteet == * * Luokka:Kuubalaiset pituushyppääjät Luokka:Kuubalaiset olympiamitalistit Luokka:Vuonna 1998 syntyneet Luokka:Elävät henkilöt
The Mighty

__NOTOC__ The Mighty on suomalaisen rockyhtye Boycottin viides studioalbumi, joka julkaistiin 20. lokakuuta 2017. == Kappaleet == Kaikki kappaleet säveltänyt Tommi Läntinen sekä sanoittaneet Tommi ja Ilmari Läntinen, ellei toisin mainittu. # # # # # # # # # # # # == Arvostelut == * Imperiumi: 9-/10Boycott - The Mighty Viitattu 26.11.2022. * Kaaoszine: 7+/10Kaaoszine: Levyarvio * Soundi: Soundi: Levyarvio == Lähteet == == Aiheesta muualla == * The Mighty discogs.com -sivustolla Luokka:Tommi Läntisen albumit Luokka:Vuoden 2017 albumit
G. W. Nyberg

Gustaf Wilhelm Nyberg (5. kesäkuuta 1874 – 8. maaliskuuta 1938) oli suomalainen rakennusmestari joka suunnitteli 1900-luvun alussa useita jugendtyylisiä asuinrakennuksia Helsinkiin. Nyberg valmistui rakennusmestariksi Helsingin teollisuuskoulun rakennusosastolta vuonna 1898. Hän teki konkurssin 1915. Kaisa Kyläkosken Sukutukijan loppuvuosi-blogi 17.10.2015 : G. W. Nyberg, joka laati rakennuspiirustuksiaPörssitieto G. Kock : Asunto-osakeyhtiö Domus Bostadsaktiebolag, täydentäviä yhtiötietoja == Rakennuksia == * Pietarinkatu 7 – Neitsytpolku 8, Ullanlinna. 1905 * Eteläinen Makasiinikatu 5 – Fabianinkatu 13. 1906 * Kulmakatu 4a, Kruununhaka. 1906 * Liisankatu 11, Kruununhaka. 1906 * Asunto-osakeyhtiö Domus Bostadsaktiebolag, Tehtaankatu 16, Ullanlinna. 1907 * Kalevankatu 33, Kamppi. 1907 * Fredrikinkatu 49 – Eerikinkatu 16, Kamppi. 1908 * Uudenmaankatu 31, Kamppi. 1909 * Huvilakatu 10, Ullanlinna. 1910 * Huvilakatu 14, Ullanlinna. 1910 * Merimiehenkatu 10, Punavuori. 1910 * Ulriksborg, Pieni Roobertinkatu 4–6, Kaartinkaupunki. 1911 * Ullanlinnankatu 3, Kaartinkaupunki. 1910 * Centrum, Kasarmikatu 38, Kaartinkaupunki. 1910, Jarl Eklundin kanssa * Ratakatu 11–13, Punavuori. 1912 * Fredrikinkatu 55, Kamppi. 1914 * Merimiehenkatu 23, Punavuori. 1914 * Punavuorenkatu 4, Punavuori. 1914 Korttelit.fi : G. W. Nyberg * Sargrenin talon elokuvateatterisiipi, Raatihuoneenkatu 3, Hämeenlinna. 1925 Hämeenlinnan Lydia : Sargrenin talo == Lähteet == Luokka:Suomalaiset rakennusmestarit Luokka:Vuonna 1874 syntyneet Luokka:Vuonna 1938 kuolleet
Ruhnun majakka

Ruhnun majakka () pystytettiin vuonna 1877 Ruhnun saaren korkeimpaan kohtaan. Väitetään, että ruosteenpunaisen majakan olisi suunnitellut insinööri Gustave Eiffel. Todisteita asiasta kuitenkaan ei ole. == Historia == Ensimmäinen maininta majakasta Ruhnun saarella on vuodelta 1646. Vuonna 1757 Haubjerre- kukkulalle tehtiin toinen, joka kuitenkin romahti. Vuonna 1860 rakennettiin saarelle puinen, katkaistun pyramidin muotoinen majakka, joka oli väritykseltään keltainen. Sen tilalle tilattiin uusi, jonka on vuonna 1875 valmistanut Le Havressa Ranskassa toiminut Forges et Chantiers de la Méditerranée -yhtiö. Sen osien saamiseksi pystyspaikalle rakennettiin kivetty tie dyynien yli. Se saatiin pystyyn vuonna 1877, ja se koostui keskiputkesta, joka oli niitattu levyistä ja neljästä niittaamalla tehdystä vinosta putkijalasta. Majakka kärsi pahoja vaurioita, kun saksalaiset ensimmäisen maailmansodan aikana panostivat sen keskushuoneen dynamiitilla ja räjäyttivät, jolloin keskushuone ja lyhty vaurioituivat. Se korjattiin vasta vuosina 1936–1937. == Kuvia == Tiedosto:2013 08 24 Tahvel Eiffel 1875 Ruhnu tuletornil aastast 1877.jpg|Valmistajan tyyppikilpi. Tiedosto:Ruhnu tuletorn 2005 suvi 2.jpg|Ruhnun majakka tornin juuresta katsottuna. Tiedosto:Ruhnu tuletorn 03.JPG|Ruhnun majakka alhaalta. Tiedosto:Ruhnu tuletorn 2005.jpg|Ruhnun majakan lyhtyhuone, jonka ympärillä on parveke. Tiedosto:Ruhnu tuletorni ülevaataja elamu.JPG|Ruhnun majakka. Tiedosto:Ruhnu tuletorn 01.JPG|Ruhnun majakka. == Lähteet == == Aiheesta muualla == *Navigatsioonimärgi 990, Ruhnu tuletorn andmed *Muinsuskaitseameti digiteeritud arhivaalid: Ruhnu tuletorn. Arhitektuurimälestise pass *Saalane.ee: Ruhnu kaldal avanesid saladuslikud varemed Luokka:Ruhnu Luokka:Saarenmaan maakunnan majakat
Japanin ralli 2007

thumb|Rallin voittaja Mikko Hirvonen. Japanin ralli 2007 (virallisesti Rally Japan 2007) oli Rallin MM-sarjan kauden 2007 14. osakilpailu, joka ajettiin 26.–28. lokakuuta. Rallin voitti Fordin Mikko Hirvonen. Toiseksi sijoittui Citroënin Daniel Sordo ja kolmanneksi Stobartin Henning Solberg. == Tulokset == Sija Kuljettaja Kartanlukija Auto Aika Ero Pisteet 1\. Mikko Hirvonen Jarmo Lehtinen Ford Focus RS WRC 07 3:23.57,6 10 2\. Daniel Sordo Marc Martí Citroën C4 WRC 3:24.35,0 +37,4 8 3\. Henning Solberg Cato Menkerud Ford Focus RS WRC 06 3:28.31,3 +4.33,7 6 4\. Matthew Wilson Michael Orr Ford Focus RS WRC 06 3:30.35,5 +6.37,9 5 5\. Luis Perez Companc Jose Maria Volta Ford Focus RS WRC 06 3:30.38,0 +6.40,4 4 6\. Manfred Stohl Ilka Minor Citroën Xsara WRC 3:31.01,9 +7.04,3 3 7\. Federico Villagra José Luis Díaz Ford Focus RS WRC 06 3:35.12,9 +11.15,3 2 8\. Katsuhiko Taguchi Mark Stacey Mitsubishi Lancer Evo IX 3:44.37,7 +20.40,1 1 Lähde:Rally Japan 2007 Lähde:Rally Japan 2007 Lähde:Rally Japan 2007 Lähde:Rally Japan 2007 Lähde:Rally Japan 2007 Lähde:Rally Japan 2007 Lähde:Rally Japan 2007 == Muuta == * Federico Villagran ja Katsuhiko Taguchin ensimmäiset pisteet. == Lähteet == == Aiheesta muualla == Luokka:MM-rallikausi 2007 Luokka:Japanin ralli
Japanin ralli 2008

Japanin ralli 2008 (virallisesti Pioneer Carrozzeria Rally Japan 2008) oli Rallin MM-sarjan kauden 2008 14. osakilpailu, joka ajettiin 31. lokakuuta.–2. marraskuuta. Rallin voitti Fordin Mikko Hirvonen. Toiseksi sijoittui Fordin Jari-Matti Latvala ja kolmanneksi Citroënin Sébastien Loeb, joka varmisti samalla viidennen peräkkäisen kuljettajien mestaruuden. == Tulokset == Lähde: Sija Kuljettaja Kartanlukija Auto Aika Ero Pisteet 1\. Mikko Hirvonen Jarmo Lehtinen Ford Focus RS WRC 08 3:25:03.0 10 2\. Jari-Matti Latvala Miikka Anttila Ford Focus RS WRC 08 3:25:34.1 31.1 8 3\. Sébastien Loeb Daniel Elena Citroën C4 WRC 3:27:33.6 2:30.6 6 4\. Chris Atkinson Stéphane Prévot Subaru Impreza WRC2008 3:28:45.4 3:42.4 5 5\. Per-Gunnar Andersson Jonas Andersson Suzuki SX4 WRC 3:30:15.9 5:12.9 4 6\. Toni Gardemeister Tomi Tuominen Suzuki SX4 WRC 3:31:12.4 6:09.4 3 7\. Matthew Wilson Scott Martin Ford Focus RS WRC 07 3:32:08.3 7:05.3 2 8\. Petter Solberg Phil Mills Subaru Impreza WRC2008 3:38:22.9 13:19.9 1 9\. Federico Villagra Jorge Perez Companc Ford Focus RS WRC 07 3:40:43.8 15:40.8 Muut WRC-luokan autot Muut WRC-luokan autot Muut WRC- luokan autot Muut WRC-luokan autot Muut WRC-luokan autot Muut WRC-luokan autot Muut WRC-luokan autot – Dani Sordo Marc Martí Citroën C4 WRC Keskeytti EK 29 Keskeytti EK 29 – Henning Solberg Cato Menkerud Ford Focus RS WRC 07 Keskeytti EK 23 Keskeytti EK 23 – François Duval Patrick Pivato Ford Focus RS WRC 07 Keskeytti EK 6 Keskeytti EK 6 == Lähteet == == Aiheesta muualla == Luokka:MM- rallikausi 2008 Luokka:Japanin ralli
Auvo Karsikas

Auvo Karsikas (s. 11. maaliskuuta 1938 Kärsämäki) on suomalainen Uudessakaupungissa asuva filosofian maisteri, kasvatustieteen lisensiaatti, rehtori ja runoilija.Kirjasampo.fi : Auvo Karsikas Karsikas toimi Oriveden opiston rehtorina ja oli opettajana Turun, Tampereen ja Jyväskylän yliopistoissa. Hän aloitti kirjoittamisen jouduttuaan työkyvyttömyyseläkkeelle autokolarin seurauksena.Heikki Sankkila : Selvin päin kirjoitettuja runoja, Turun Sanomat 24.2.2007 == Teoksia == * Valtiovallan ja kansalais- ja työväenopistolaitoksen suhteet 1946-1979. Tutkimuksia ja selvityksiä 18. Kansalais- ja työväenopistojen liitto, Helsinki 1984 * Minne matka. Aikuiskasvatuskustannus, Orivesi 1988 * Unelmien ritari. Aikuiskasvatuskustannus, Orivesi 1988 * Ylpeän miehen itku. Aikuiskasvatuskustannus, Orivesi 1988 * Kuvat ja kuvantekijät : valtiovallan ja kansalaisopistolaitoksen suhteet vuosina 1898-1979 ja opistojen tehtäväkuvan muuttuminen vuosina 1946-1979. Aikuiskasvatuskustannus, Orivesi 1990 * Etsijän runoja. A. Karsikas, Pyhämaa 1998 * Pyhämaan uhrikirkon raamattukuvien uskonnollinen ja kirkkopoliittinen merkitys. Pyhämaan seurakunta, Pyhämaa 1999 * Rukousrunot. Omakustanne 1999 * Pyhämaan Luodon uhrikirkko : rakennus- ja kulttuurihistoriaa : raamatunkuvien uskonnollinen merkitys. Pyhämaan seurakunta, Pyhämaa 2000 * Shema, Israel! : kolmiyhteinen herra on yksi. Omakustanne 2000 * Tuulinen aika. Rohtatuotanto, Laitila - Uusikaupunki 2004 * Jumalakeskeisestä ihmiskeskeiseen : Pyhämaan uhrikirkon ja harmaakivikirkon historiaa suurin takautumin. Rohtatuotanto, Laitila - Uusikaupunki 2005 * Oma kieli : runoja. Pelipeitto, Turku 2007 * Aika Keuruulla. Turbator, Turku 2008 * Runot runoilijat. Turbator, Turku 2012 * Israelilainen Israel. Turbator, Turku 2013 * Kristityn Israel-ystävän mietelmiä. Auvo Karsikas, Uusikaupunki 2016 == Lähteet == Luokka:Suomalaiset opettajat Luokka:Suomalaiset runoilijat Luokka:Vuonna 1938 syntyneet Luokka:Elävät henkilöt